Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Island, Reykjavík  	
Organizátor:	Európska agentúra pre špeciálne a inkluzívne vzdelávanie 	
Termín:	25. – 29. 10. 2016	
Účel:	Pracovné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
25.10.2016 -  cesta Bratislava - Reykjavík 
26.10.2016 - návšteva školy a pracovné stretnutie so zástupcami navštívenej školy spolu s členmi zboru reprezentantov/národnými koordinátormi členských krajín Európskej agentúry pre špeciálne a inkluzívne vzdelávanie
27. - 28.10.2016 - pracovné stretnutie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie
29.10.2016 - cesta Reykjavík – Bratislava 

Stručný priebeh	
Polročného pracovného stretnutia organizovaného Európskou agentúrou pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov a národní koordinátori z 29 členských krajín Európskej agentúry. Slovenská republika bola zastúpená členkou zboru reprezentantov PaedDr. Máriou Tekelovou - Ministerstvo školstva, vedy, výskumu a športu SR a národnou koordinátorkou PhDr. Denisou Ďuranovou - Štátny pedagogický ústav. Pracovné rokovanie bolo organizované v spolupráci s Ministerstvom vzdelávania, vedy a kultúry Islandu vrátane privítania a príspevku ministra školstva, vedy a kultúry. 

Program pracovného stretnutia:
1.	Návšteva základnej školy Krikaskóli, Mosfllsbaer, Reykjavík, ktorá je školou integrujúcou predprimárne a nižšie sekundárne vzdelávanie detí vo veku od 2 do 9 rokov, http://www.krikaskoli.is/. 
2.	Tematický seminár Decentralizácia v rámci vzdelávacieho systému – trendy, výzvy a príležitosti s účasťou islandských odborníkov z oblasti špeciálneho a inkluzívneho vzdelávania a starostlivosti o osoby so špeciálnymi výchovno-vzdelávacími potrebami  v školstve.
3.	Diskusia v skupinách s islandskými odborníkmi so zameraním na problematiku týkajúcej sa vzdelávania a starostlivosti o žiakov so špeciálnymi výchovno-vzdelávacími potrebami,  nadväzujúca na tému tematického seminára a stručné prezentácie v rámci témy konferencie (Slovinsko, Island).
4.	Riadená paralelná diskusia v 4 skupinách k politike/postupu vedúcemu k podpore vedúcich zamestnancov inkluzívnych škôl, podľa vopred diseminovaného štruktúrovaného dotazníka, ktorej cieľom bola spätná väzba k príprave nového 3-ročného projektu Európskej agentúry v danej oblasti so začiatkom v apríli 2017.  
5.	Informácie národných koordinátorov k aktuálnym reformám v oblasti inkluzívneho vzdelávania na národnej úrovni.
6.	Diskusia národných koordinátorov k problematike medzirezortnej spolupráce – školstva, sociálnych vecí, zdravotníctva. 
7.	Spoločné rokovania členov zboru reprezentantov a národných koordinátorov:
-	Európska agentúra informovala o jej činnosti a aktivitách za posledný polrok, ako i o projektoch Early School Leaving, Financing of Inclusive Education, Raising the Achievement of All Learners in Inclusive Education, Policy to Support Inclusive School Leadership. 
-	Vo voľbách do riadiaceho 6-členného výboru Európskej agentúry na 3-ročné obdobie, so začiatkom plnenia úloh vyplývajúcich z čl. 7 štatútu Európskej agentúry od 1. januára 2017, boli zvolení zo zboru reprezentantov p. Mudíte Reigase, Lotyšsko a PaedDr. Mária Tekelová, Slovenská republika.	
Odporúčania a závery	
Odporúčame naďalej plniť úlohy vyplývajúce z členstva Slovenskej republiky v Európskej Agentúre na základe uznesenia vlády SR č. č. 682/2011 v znení UV SR č. 480/2012 podľa jej štatútu: https://www.european-agency.org/sites/default/files/about-us/articles/Articles-of-Association-2016w.pdf. 	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 	
Prehľad prinesenej dokumentácie a miesto jej uloženia	
Informácie o projektoch Európskej agentúry a ich výstupy, ako i ďalšie materiály, sú priebežne publikované na webovom sídle Európskej agentúry: https://www.european-agency.org/. 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 14. 11. 2016	
Správu schválil: doc. PhDr. Ľudovít Hajduk, PhD., riaditeľ ŠPÚ